Miljonääri liittyi perus­suomalaisiin Jussi Halla-ahon perässä, ja nyt ”Tampereen Trump” ilmentää puolueen muutosta

Perussuomalaisten kannattajakunta oli kevään eduskuntavaaleissa entistä miehisempää, koulutetumpaa ja oikeistolaisempaa. ”Tampereen Trumpiksi” luonnehdittu Veikko Vallin ilmentää muutosta.

Kansanedustaja Veikko Vallin on sekä tyypillinen että epätyypillinen perussuomalainen poliitikko.

Mielikuviin istuu se, että Vallin kritisoi EU:ta, kirjoittaa sosiaalisessa mediassa nykyisen turvapaikkapolitiikan olevan ”megavirhe” tai sanoo, että Suomen pitäisi ottaa näissä asioissa mallia tiukan linjan Unkarista ja Australiasta. Vallin jakaa listauksia lämpöennätysvuosista, jotka hänen mielestään ovat ristiriidassa ilmastonmuutoksen kanssa.